tartuNLP/wikipedia-smugri-20251201 huggingface dataset:
Audi RS2

Audi RS2 on Audin vuosina 1994–1996 valmistama ylemmän keskiluokan farmariauto, joka oli kaikkein suorituskykyisin versio Audi 80 (B4) -mallistosta. Se oli ensimmäinen RS-mallinimen saanut automalli Audilta, ja mallin seuraajaksi tuli Audi RS4.
RS2 suunniteltiin Audin ja Porschen välisessä yhteistyössä. Moottorina on turboahdettu viisisylinterinen 2,2-litrainen bensiinimoottori teholtaan 315 hevosvoimaa. Voimansiirtona on kuusivaihteinen manuaalivaihteisto ja quattro-neliveto.
BMW 4-sarja (G22)

BMW G22 on BMW 4-sarjan toisen sukupolven malli, jota on valmistettu vuodesta 2020 lähtien. Se korvasi edeltäneen F32-mallin.
BMW 4-sarja (G22) 2020–.
Uuden 4-sarjalaisen muotoilusta vihjeitä antanut konseptimalli BMW Concept 4 esiteltiin Frankfurtin autonäyttelyssä syyskuussa 2019. BMW G22 erottuu edeltäjäänsä enemmän sedan-korisesta 3-sarjasta, johon se tekniikaltaan perustuu. Korin muotoilussa on paljon yhtäläisyyksiä suurempaan 8-sarjaan. Etusäleikkö on muotoiltu vertikaaliseksi toisin kuin BMW:llä on yleensä ollut tapana. Valmistajan suunnittelupäällikön mukaan siihen on haettu inspiraatiota menneiden vuosikymmenien BMW 328- ja E9-malleista. 
4-sarjan avomalli esiteltiin syyskuussa 2020. Edeltäjästään poiketen siinä on kangaskatto kovakaton sijaan.
Mike Harrington

Mike Harrington on yhdysvaltalainen tietokoneohjelmoija ja liikemies. Hän on pelitalo Valven perustajajäsen yhdessä Gabe Newellin kanssa. Aikaisemmin hän toimi Dynamix-peliohjelmoijana ja Microsoft Windows NT -käyttöjärjestelmän suunnittelijana.
Harrington ja Newell rahoittivat yksityisesti Valven debyyttituotteen "Half-Life" (1998) kehittämistä, jota hän myös auttoi ohjelmoimaan. 15. tammikuuta 2000 Harrington purki kumppanuutensa Newellin kanssa ja jätti Valven jotta pystyi viettämään aikaa vaimonsa kanssa. Newellin mukaan Harrington ei halunnut ottaa riskiä uuteen projektiin "Half-Life"-menestyksen jälkeen.
Vuonna 2006 Harrington perusti Picnik -kuvanmuokkauspalvelun yhdessä ystävänsä ja entisen kollegan Darrin Massenan kanssa. Google osti palvelun maaliskuussa 2010. Harrington lähti Googlesta maaliskuussa 2011, ja perusti tammikuussa 2012 toisen yrityksen Massenan kanssa, nimeltään Catnip Labs.
DS 9

DS 9 on DS Automobilesin vuodesta 2020 lähtien valmistama edustusluokan neliovinen sedan.
DS 9 oli tarkoitus esitellä Geneven autonäyttelyssä maaliskuussa 2020, mutta tapahtuma peruttiin koronaviruspandemian vuoksi. Malli perustuu samalle EMP2-pohjalevylle kuin esimerkiksi Peugeot 508, mutta on positioitu sitä luokkaa ylemmäksi edustusautomarkkinoille. Korkealle C-pilareihin sijoitetut takavilkut on alkuperäistä Citroën DS -mallia mukaileva piirre. DS 9:n myynti alkoi plug-in-hybridimallilla, jossa 1,6-litraisen bensiinimoottorin ja sähkömoottorin yhteisteho on 222 hevosvoimaa.
Rauno Pellikainen

Rauno Pellikainen (s. 1957) on suomalainen nyrkkeilyn EM-mitalisti.
Pellikainen aloitti uransa Lappeenrannassa, mutta siirtyi myöhemmin Valkeakoskelle. Hän otteli ensimmäisen maaottelunsa Ruotsia vastaan marraskuussa 1974. Pellikainen saavutti EM-pronssia 81 kilogramman sarjassa Hallessa 1977. Hän tyrmäsi puolivälieräottelussa itävaltalaisen Ludwig Farkasin ensimmäisessä erässä, mutta hävisi välieräkamppailussa Neuvostoliittoa edustaneelle David Kvašadzelle kehätuomarin keskeytyksellä toisessa erässä.
Pellikainen edusti Valkeakosken Hakaa. Hän voitti 81-kiloisten Suomen-mestaruuden 1975, 1977 ja 1978 sekä sai SM-pronssia 1976.
BMW 6-sarja (F13)

BMW F13 on BMW 6-sarjan kolmannen sukupolven malli, jota valmistettiin vuosina 2011–2018. Se korvasi edeltäneen E63-mallin ja seuraajaksi tuli mallistoon 19 vuoden tauon jälkeen palannut 8-sarja (G15). Kaksiovisten rinnalla myytiin myös neliovista mallia, joka tunnettiin 6-sarjan Gran Coupéna.
BMW 6-sarja (F13) 2011–2018.
6-sarjasta esiteltiin valmistajalle epätyypilliseen tapaan ensimmäisenä kangaskattoinen cabriolet (koritunnus F12) Detroitin autonäyttelyssä tammikuussa 2011. Coupé esiteltiin samana keväänä Shanghain autonäyttelyssä. Mallit perustuvat tekniikaltaan 5-sarjaan (F10).
Malliston huipulle esiteltiin Geneven autonäyttelyssä maaliskuussa 2012 M6, jonka moottorina on kaksoisturboahdettu 4,4-litrainen V8 teholtaan 560 hevosvoimaa. Voimansiirtona on seitsemänportainen kaksoiskytkinvaihteisto.
Detroitin autonäyttelyssä tammikuussa 2015 esiteltiin kasvojenkohotuksen kokenut malli. Puskurit muotoiltiin uudelleen ja myös etusäleikköön tehtiin pieniä muutoksia. Ajovalot muuttuivat LED-tyyppisiksi.
BMW 6-sarjan Gran Coupé

BMW 6-sarjan Gran Coupé (F06) on BMW:n vuosina 2012–2018 valmistama edustusluokan automalli, joka on 6-sarjan (F13) neliovinen versio. Mallin seuraajaksi tuli 8-sarjan Gran Coupé.
BMW 6-sarjan Gran Coupé (F06) 2012–2018.
6-sarjan Gran Coupé esiteltiin Geneven autonäyttelyssä maaliskuussa 2012. Kaksiovisten mallien tavoin se perustuu samalle pohjalevylle kuin 5-sarja (F10).
Malliston huipulle esiteltiin Detroitin autonäyttelyssä tammikuussa 2013 M6, jonka moottorina on kaksoisturboahdettu 4,4-litrainen V8 teholtaan 560 hevosvoimaa. Voimansiirtona on seitsemänportainen kaksoiskytkinvaihteisto, mutta Yhdysvalloissa mallin sai myös kuusivaihteisella manuaalivaihteistolla varustettuna.
Detroitin autonäyttelyssä tammikuussa 2015 esiteltiin kasvojenkohotuksen kokenut malli. Puskurit muotoiltiin uudelleen ja myös etusäleikköön tehtiin pieniä muutoksia. Ajovalot muuttuivat LED-tyyppisiksi.
Mercedes-Benz CLK-sarja (C208)

Mercedes-Benz C208 on Mercedes-Benz CLK-sarjan ensimmäisen sukupolven malli, jota valmistettiin vuosina 1997–2003. Se korvasi E-sarjan (W124) coupé- ja cabriolet-korimallit ja seuraajaksi tuli C209.
Mercedes-Benz C208 (1997–2003).
Mercedes-Benz C208 esiteltiin coupé-korisena vuonna 1997. Se perustuu C-sarjan (W202) alustalle, mutta muistuttaa muotoilultaan hyvin läheisesti vuonna 1995 esiteltyä E-sarjaa (W210). Kesällä 1998 tuli markkinoille kangaskattoinen avomalli (koritunnus A208).
Syksyllä 1999 puskureista ja sivuhelmoista tuli kokonaan korinväriset. Mittaristo oli uusi, samoin kuin ohjauspyörä, jossa oli nyt audiojärjestelmän säätimet. Sivuvilkut siirtyivät lokasuojista sivupeileihin.
Juovahäntärottakäärme

Juovahäntärottakäärme ("Elaphe taeniura") on tarhakäärmeiden heimoon kuuluva käärmelaji, jota tavataan Aasian kaakkois- ja itäosissa. Se on suuri ja hoikka kiipijäkäärmeiden suvun edustaja, joka kasvaa alalajista riippuen 130–250 senttiä pitkäksi. Juovahäntärottakäärme on osittain puissa elävä laji, ja sitä tavataan monenlaisissa elinympäistöissä metsistä ja luolista viljelyksille ja ihmisasutusten läheisyyteen. Alalaji luolajuovahäntärottakäärme ("Elaphe taeniura ridleyi") viihtyy erityisesti luolissa. Juovahäntärottakäärme on aktiivinen sekä päivä- että yöaikaan. Se munii 5–25 munaa.
Mercedes-Benz CL-sarja (C140)

Mercedes-Benz C140 on Mercedes-Benz CL-sarjan ensimmäisen sukupolven malli, jota valmistettiin vuosina 1992–1998. Se korvasi edeltäneen S-sarjan coupén (C126) ja seuraajaksi tuli C215.
Mercedes-Benz C140 (1992–1998).
Mercedes-Benz S-sarjaan (W140) perustuva kaksiovinen coupé-malli esiteltiin Detroitin autonäyttelyssä tammikuussa 1992. Se tunnettiin aluksi SEC-mallinimellä, mutta jo vuonna 1993 mallia alettiin kutsua S-sarjan coupéksi. Viralliseksi mallinimeksi tuli vuonna 1996 CL-sarja.
Ensimmäiset mallit olivat 500 SEC 5,0-litraisella V8:lla (320 hv) ja 600 SEC 6,0-litraisella V12:lla (394 hv). Malliston perusmoottoriksi tuli vuonna 1994 4,2-litrainen V8. Seuraavana vuonna autoon tuli ESP-ajonvakautusjärjestelmä ja uusi viisiportainen automaattivaihteisto. Vuonna 1996 varusteluun lisättiin sivuturvatyynyt, xenon-ajovalot ja pysäköintitutka.
Mercedes-Benz M-sarja (W163)

Mercedes-Benz W163 on Mercedes-Benz M-sarjan ensimmäisen sukupolven malli, jota valmistettiin vuosina 1997–2005. Sen seuraajaksi tuli W164.
Mercedes-Benz W163 (1997–2005).
1990-luvun alussa Mercedes-Benz suunnitteli silloin 11 vuotta tuotannossa olleen G-sarjan korvaamista uudella mallilla, ja aloitti vuoden 1991 alussa yhteistyön Mitsubishin kanssa auton kehittämiseksi. Keväällä 1992 hanke kuitenkin päättyi teknisten vaikeuksien vuoksi, jolloin Mercedes-Benz alkoi itsenäisesti kehittää uutta automalliaan ja suunnitella sen valmistusta varten uuden tehtaan rakentamista Yhdysvaltoihin. Kehitystyön lopputuloksena syntyi M-sarja, joka esiteltiin Detroitin autonäyttelyssä tammikuussa 1997. Sitä valmistettiin edellisenä vuonna valmistuneella tehtaalla Yhdysvaltojen Alabamassa sekä myös G-sarjan kanssa samalla, Magna Steyrin omistamalla tehtaalla Itävallan Grazissa. M-sarja ei kuitenkaan alustavista suunnitelmista poiketen korvannut G-sarjaa, vaan malleja on valmistettu rinnakkain.
Vuoden 2002 Euro NCAP -kolaritestistä W163 sai tulokseksi neljä tähteä viidestä.
Vuonna 2001 tulivat uudet puskurit ja kirkaslasiset ajovalot. Sivuvilkut siirtyivät lokasuojista sivupeileihin.
Land Rover Defender (2019)

Land Rover Defender (L663) on Land Roverin vuodesta 2019 lähtien valmistama crossover-tyyppinen automalli, joka korvasi alkuperäisen vuoteen 2016 saakka tuotannossa olleen Defender-mallin.
Vuoden 2020 Euro NCAP -kolaritestistä Defender sai tulokseksi täydet viisi tähteä.
Uusi Defender esiteltiin Frankfurtin autonäyttelyssä syyskuussa 2019. Edeltäjästään poiketen se perustuu itsekantavalle korirakenteelle. Korimallit ovat kolmiovinen (Defender 90) ja viisiovinen (Defender 110), joiden nimet tulivat alkuperäismallissa akselivälin pituudesta tuumina.
Bensiinimoottorit ovat nelisylinterinen 2,0-litrainen (296 hv) ja kuusisylinterinen 3,0-litrainen (395 hv), jonka yhteydessä on aina 48 voltin kevythybridijärjestelmä. Dieselmoottorina on nelisylinterinen 2,0-litrainen (197/237 hv). Voimansiirtona on aina kahdeksanportainen automaattivaihteisto ja vetotapana neliveto.
Heikki Vilander

Heikki Antero Vilander (s. 20. syyskuuta 1952 Leivonmäki) on suomalainen nyrkkeilyn EM-mitalisti.
Vilander saavutti EM-pronssia 57 kilogramman painoluokassa Belgradissa 1973. Kukistettuaan Irlannin Damien McDermottin tuomariäänin 4–1 ja ruotsalaisen Ove Lundbyn 5–0 hän hävisi välieräottelussa Jugoslaviaa edustaneelle Zoran Jovanovicille 0–5. Havannan MM-kilpailuissa 1974 hän hävisi 60-kiloisten avausottelussaan jamaikalaiselle Erroll Johnsonille teknisellä tyrmäyksellä toisessa erässä. Katowicen EM-kilpailuissa 1975 hän voitti 60 kg:n sarjan neljännesvälieräottelussa Zoran Jovanovicin tuomariäänin 3–2, mutta hävisi puolivälierässä Neuvostoliiton Valeri Lvoville teknisellä tyrmäyksellä ensimmäisessä erässä.
Vilander edusti Jyväskylän Nyrkkeilijöitä ja Tampereen Voimailuseuraa. Hän voitti Suomen-mestaruuden 60 kilogramman sarjassa 1974 ja 1975 sekä sai SM-hopeaa 51-kiloisissa 1971, 54 kg:n painoluokassa 1972 ja 57-kiloisissa 1973.
Seututie 552

Seututie 552 on Pohjois-Savossa kulkeva seututie. Tie kulkee Vesannon Niinivedenpäästä Keiteleen keskustaajamaan. Tien nopeusrajoitus vaihtelee viidestäkymmenestä kahdeksaankymmeneen kilometriin tunnissa.
Tsuru

Tsuru () on Japanin kaupunki Honshūn saarella Chūbun tai Kōshin’etsun alueella Yamanashin prefektuurissa. Se sijaitsee sisämaassa prefektuurin itäosassa Katsurajoen varrella. Kaupunki on rakentunut Misaka- ja Tanzawavuorten ympäröimälle kapealle Tsurun altaalle. Tsurussa on 29 942 asukasta (huhtikuussa 2020) ja sen pinta-ala on 161,63 neliökilometriä.
Tsurun kaupunki perustettiin vuonna 1954 liittämällä yhteen Yamuran maaseutukaupunki ja neljä kyläkuntaa. Yamura kehittyi 1500-luvun lopulta lähtien linnanaluskaupunkina Asano-klaanin hallinnassa. Sittemmin Edo-kaudella 1700-luvulla sinne sijoitettiin paikallinen hallintokeskus ja siitä tuli Gunnain seudun keskuskaupunki. Tärkeä perinteinen elinkeino oli silkinviljely ja -kauppa. Kaupungissa on edelleen silkin tuotantoa, mutta nykyisin myös elektroniikka- ja koneteollisuutta. Maaseutualueilla viljellään riisiä.
Tsuru tunnetaan muun muassa Oide-jinjan šintolaisen pyhäkön syyskuisin vietettävästä Hassaku-festivaalista. Kaupungissa toimii Tsurun humanististen tieteiden yliopisto. Lisäksi Tsurun läpi kulkee JR Tōkain maglev-koerata, jonka yhteyteen on rakennettu Yamanashin prefektuurin maglev-vierailukeskus. Tsurua palvelee Fuji-kyūkō-rautateiden Ōtsuki-linja.
La Roche-Jaudy

La Roche-Jaudy on kunta läntisessä Ranskassa Côtes-d'Armorin departementissa Bretagnen alueella.
La Roche-Jaudyn kunta perustettiin 1.1.2019. Tällöin neljä kuntaa, Hengoat (bretoniksi "Hengoad"), Pommerit-Jaudy (bretoniksi "Peurid-ar-Roc'h"), Pouldouran (bretoniksi "Pouldouran") ja La Roche-Derrien (bretoniksi "Ar Roc’h-Derrien"), yhdistyivät. Uuden kunnan hallintokeskus on La Roche-Derrien.
Kunta sijaitsee Jaudyjoen varrella. La Roche-Derrieniin rakennettiin 1000-luvulla linna valvomaan joen liikennettä. Nykyään linnasta ei ole enää mitään jäljellä. Kaupunkiin kehittyi yksi Bretagnen pohjoisrannikon vanhimmista satamista, jonne pääsi myös purjelaivoilla. Sataman menestys johtui pellavan lisäksi suola- ja viinikaupasta. Myöhemmin paikallisen liuskekivilouhoksen tuotteita laivattiin sieltä maailmalle. Nykyään tästä kaupan kulta-ajasta on muistona "Place du Martrayn" ympärillä olevat 1400- ja 1600-lukujen välisenä aikana porvariston rakennuttamat puutalot.
Suomen Sillikonttori

Suomen Sillikonttori Oy on suomen ainoa sillitehdas .
Yritys aloitti sillinvalmistuksen vuoden 2019 keväällä ja se työllistää 12 henkeä Naantalissa, Rymättylän Röölässä. Raaka-aine tehtaalle tulee Norjasta tai Islannista. 
Historia.
Yhtiön toimitusjohtaja Matti Ruuska on toiminut sillinjalostuksen parissa kymmeniä vuosia. Hän perusti vuonna 1977 Boyfoodin, jonka sillinjalostustoiminta loppui Rymättylässä 2014 Orkla Foods Finland yrityskaupan jälkeen. Ruuska osti Scanfoodin vuonna 2015 ja muutti yrityksen nimen Suomen Sillikonttoriksi .
Tuotteet.
Suomen Sillikonttorilla on sekä omia tuotteita että private label-valmistusta mm. S-ryhmälle ja Keskolle. Yhtiö on toiminut myös Jalostajan alihankkijana keväästä 2019 lähtien.
Charley Crockett

Charley Crockett, alias Lil G.L., (s. 1984) on yhdysvaltalainen muusikko.
Crockett syntyi San Benitossa Texasissa ja asui yksinhuoltajaäidin ja isoäidin kanssa asuntovaunussa Los Fresnosissa. Hänen äitinsä lauloi vapaa-aikanaan bluesia, setä oli kiinnostunut New Orleansin vaskipuhallinorkestereista. Murrosiässä hän muutti äitinsä kanssa Dallasiin. Ennen aikuisikää Crockett aloitti katusoittajana New Orleansissa. Vuonna 2009 hän muutti New Yorkiin jatkaen katusoittajana ja oli mukana Trainrobbers-yhtyeessä, josta erosi ennen kuin yhtye levytti.
Dallasissa hän julkaisi esikoisalbumin "A Stolen Jewel" (2015), josta Dallas Observer Music Awards myönsi hänelle Best Blues Act -tunnustuksen. Vuonna 2016 ilmestyi country-painotteinen "In the Night". Samana vuonna hän perusti oman levymerkin Son of Davy.
"Lil G.L.'s Honky Tonk Jubilee" (2017) sisältää tunnettuja ja unohdettuja klassikkosävelmiä. Albumin "The Valley" (2019) nimikappale on Crockettin epävirallinen elämäkerta.
Crocketille tehtiin sydänleikkaus synnynnäisen sydänvian takia tammikuussa 2019. Kesäkuussa 2019 hän esiintyi "Grand Ole Opryssa". Hän on Davy Crockettin suora jälkeläinen.
Kolkkatähkät

Kolkkatähkät ("Tetrapogon") on heinäkasvien (Poaceae) heimoon kuuluva pieni kasvisuku. Sukuun luetaan kuuluvaksi viisi lajia.
Juho Kekkonen

Juho Eenokinpoika Kekkonen (16. lokakuuta 1873 Karttula – 11. joulukuuta 1928 Kajaani) oli suomalainen torppari, metsätyönjohtaja ja tukkiasioitsija. Hänet tunnetaan Suomen 8. presidentin Urho Kekkosen isänä.
Elämä.
Kekkonen syntyi Pohjois-Savossa, silloisessa Karttulan kunnassa, nykyisen Tervon kunnan alueella. Hän eli lapsuutensa vanhempiensa Eenokin ja Anna Liisan sekä kahden veljensä Taavetin ja Alpertin kanssa Kuivaniemen torpassa, joka oli ollut suvun hallussa 1700-luvulta saakka. Juho Kekkosen piti kuitenkin lähteä jo aivan poikasena metsätöihin elantoaan tienaamaan. Parikymppisenä Juho päätyi tukkityömaalle Etelä-Savoon Kangasniemelle, jossa hän avioitui talontytär Emilia Pylvänäisen kanssa vuonna 1899. Nuoripari muutti Mikkelin lähelle Otavaan, kun Juho Kekkonen oli saanut töitä sikäläiseltä Halla Oy:n sahalta.
Juho Kekkonen eteni metsätyönjohtajaksi, ja pariskunta siirtyi Pielavedelle. Uudeksi kodiksi ostettiin vuoden 1900 heinäkuussa Lepikon torppa, jota Juho Kekkonen ryhtyi heti kunnostamaan. Tupaan muurattiin kesällä 1900 uloslämpiävä uuni, joten torppa ei enää ollut savupirtti silloin, kun perheen esikoispoika Urho Kaleva syntyi 3. syyskuuta 1900. Kekkoset asuivat Pielavedellä kuusi vuotta. Tänä aikana perheeseen syntyi myös toinen lapsi, tytär Siiri Emilia (s. 1904). Jouluna 1906 Kekkoset muuttivat Juho Kekkosen töiden perässä Kuopioon. Parin vuoden kuluttua perhe siirtyi Lapinlahdelle ja vuonna 1910 Iisalmeen, jossa syntyi Kekkosten kolmas lapsi Jussi (s. 1910).
Vuonna 1911 Juho Kekkonen sai töitä Kajaanin Puutavara Osakeyhtiön tukkiasioitsijana. Perhe asui ensin huoneen ja keittiön asunnossa silloisen Kajaanin vankilan lähistöllä, mutta sitten he pääsivät muuttamaan yhtiön rakennuttamaan uuteen asuintaloon osoitteessa Kalliokatu 7. Aluksi Kekkosilla oli huoneen ja keittiön asunto, mutta myöhemmin he muuttivat talon suurimpaan kahden huoneen ja keittiön asuntoon. Juho Kekkonen kulki työtehtävissään ympäri Kainuuta ja viipyi matkoillaan usein pitkiä aikoja. Myös perheen pojista vanhempi, Urho, seurasi koulun loma-aikoina isäänsä uittoihin ja metsätyömaille. Poliittiselta kannaltaan nuorsuomalaisessa ja itsenäisyysmielisessä perheessä koulunkäyntiä kuitenkin arvostettiin, ja molemmat pojat saivat mahdollisuuden opiskella Kajaanin Yhteiskoulussa.
Juho Kekkonen halvaantui 1920-luvulla. Sairastuttuaan hän sai lestadiolaisen hengellisen herätyksen, mikä vaikutti vahvasti hänen elämänasenteeseensa. Juho Kekkonen kuoli useiden vuosien sairastelun jälkeen Kajaanissa vain 55-vuotiaana. Hänet haudattiin Kajaanin hautausmaalle.
Aali Äyräs

Aali (Ali) Äyräs (synt. Ärlig, 16. joulukuuta 1872 Messukylä – 17. lokakuuta 1941 Tampere) oli suomalainen työmies ja poliitikko, joka toimi Suomen Kristillisen Työväen Liiton puheenjohtajana vuosina 1918–1920.
Ura politiikassa.
Tampereen puuvillatehtaalla työskennellyt Äyräs oli Tampereen Kristillisen Työväenyhdistyksen jäsen, joka lähti kristillisen työväenliikkeen toimintaan jo 1900-luvun alkuvuosina. Hänet valittiin KrTL:n puheenjohtajaksi kesäkuussa 1918 Lahdessa pidetyssä edustajainkokouksessa, jolloin entinen puheenjohtaja Antti Kaarne syrjäytettiin sisällissodan aikana punaisille osoittaman tukensa vuoksi. Äyräs valittiin tehtävään ainona ehdokkaana, vaikkei itse ollut halukas puheenjohtajaksi. Hän oli 1920-luvulla myös Tampereen kaupunginvaltuuston jäsen.
Antti Kettunen

Antti Kettunen (12. huhtikuuta 1876 Kontiolahti – 15. marraskuuta 1948 Hämeenlinna) oli suomalainen maallikkosaarnaaja, joka toimi Suomen Työväen Kristillisen Liiton puheenjohtajana vuosina 1920–1922.
Kettunen muutti nuorena Mikkeliin ryhtyen leipurinoppiin. Oltuaan välillä Säkkijärvellä hän palasi Mikkeliin työskennellen leipomoalalla. Muutaman vuoden kuluttua hän siirtyi Kangasniemelle leipomoliikkeen harjoittajaksi. Hän suoritti saarnalupatutkinnon vuonna 1912. Käytyään saarnaajaopiston Kettunen tuli Suomen Kirkon Sisälähetysseuran palvelukseen matkasaarnaajaksi asuen Mikkelissä vuodesta 1912.
Kettunen valittiin KrTL:n puheenjohtajaksi Lahdessa heinäkuussa 1920 pidetyssä edustajakokouksessa. Hän oli KrTL:n viimeinen puheenjohtaja, ennen kuin järjestö luopui puoluepolitiikasta vuonna 1922. Kettunen oli myös Tampereella ilmestyneen KrTL:n äänenkannattaja "Työkansan" sekä puolueen nuorisojärjestön Kristillisen Työväen Nuorisoliiton julkaiseman "Nuori Kansa" -lehden avustaja.
Myöhemmin Kettunen toimi muun muassa KrTL:n matkapuhujana sekä Suomen Metodistikirkon paikallissaarnaajana Mikkelissä.
Viimeiset kymmenisen vuotta Kettunen toimi Hämeenlinnan kirkon vahtimestarina harjoittaen sen ohessa myös saarnatoimintaa. Kettunen siunattiin hautaan Mikkelin Tuomiokirkkoseurakunnan hautauskappelissa.
Super-Karvinen

Super-Karvinen () on vuonna 2009 suoraan DVD:lle julkaistu tietokoneanimaatioelokuva, jonka ohjasi Mark A.Z. Dippé. Elokuvan käsikirjoitti Jim Davis ja nimiroolissa ääninäytteli Frank Welker. Elokuva esitettiin Suomessa ensi kerran 5. joulukuuta 2013 MTV3-kanavalla.
Oskari Kauppi

Oskari Kauppi (12. joulukuuta 1888 Heinolan maalaiskunta – 19. huhtikuuta 1950) oli suomalainen varatuomari ja Suomen Sokeri Oy:n johtokunnan jäsen vuosina 1932–1950.
Elämä.
Kaupin vanhemmat olivat maanviljelijä Juhan Kauppi ja Karoliina Mansikkala. Hän valmistui Suomen liikemiesten kauppaopistosta vuonna 1909, kirjoitti ylioppilaaksi 1911, suoritti oikeustutkinnon 1917 ja sai varatuomarin arvon vuonna 1920. Hän työskenteli Kauppalehden toimittajana ja toimitussihteerinä vuosina 1909–1915. Tämän jälkeen hän oli Kansallis-Osake-Pankin Kallion konttorin varaesimiehenä 1918–1919, Luottotieto Oy:n ja Liikemiesten tiedonantoyhdistyksen toimitusjohtajana 1919–1920, Keskuskauppakamarin lainoppineena sihteerinä 1919–1920, Maakauppiaitten osakeyhtiön toisena johtajana 1920–1930 ja Pohjoismaiden Yhdyspankin Viipurin konttorin johtajana vuonna 1931. Suomen Sokeri Oy:n johtokuntaan hänet nimitettiin vuonna 1932.
Kauppi toimi myös lukuisissa luottamustoimissa. Hän oli Keskuskauppakamarin välityslautakunnan jäsen vuodesta 1920, tilintarkastuslautakunnan puheenjohtaja vuodesta 1943 ja liikekilpailun valvontakomiteassa vuodesta 1947. Hän toimi Helsingin pörssikomitean jäsenenä vuodesta 1932, Suomen liikemiesten yhdistyksen sihteerinä 1921–1925, rahastonhoitajana 1923–1927, varapuheenjohtajana 1928–1930 sekä 1932–1938 ja puheenjohtajana vuodesta 1939. Suomalaisen Työn Liiton hallintoneuvostossa Kauppi toimi vuodesta 1933. Lisäksi hän oli Suomen mainosyhdistyksen puheenjohtaja ja edustaja Nordiskt reklamförbundissa vuosina 1935–1938, Suomen Teollisuusliiton toisena varapuheenjohtajana ja hallituksen valiokunnan jäsenenä vuodesta 1943. Hän toimi myös teollisuuden verokomitean puheenjohtajana sekä teollisuuden työteholautakunnan valtuuskunnan ja teollisuuden rationalisoimislautakunnan jäsenenä.
Kauppi nimitettiin Suomen Leijonan ritarikunnan komentajaksi. Hän oli Turkin kunniapääkonsuli vuodesta 1942.
Kauppi oli naimisissa voimistelunopettaja Lyydi Maria Warpeniuksen kanssa vuodesta 1915. Pariskunnalla oli kolme lasta.
Yhdystie 4323

Yhdystie 4323 on Etelä-Savossa kulkeva yhdystie. Tie kulkee Mikkelin Ristiinasta Puumalan Hurissaloon. Vihreän kullan kulttuuritie kulkee välillä Ristiina-Hurissalo tiellä 4323 ja tien varrella on valtakunnallisesti arvokkaita maisema-alueita. Muun muassa Pohjoismaiden laajimmat kalliomaalaukset Astuvansalmessa sijaitsevat tien varrella.
Seututie 504

Seututie 504 on Pohjois-Karjalassa kulkeva seututie. Tie kulkee Outokummun Kuusjärveltä Lieksan Kolille. Nopeusrajoitus tiellä on 50–80 kilometriä tunnissa. Keskivuorokausiliikenne oli vuonna 2007 noin 680 ajoneuvoa vuorokaudessa.
Institut Mines-Télécom Business School

Institut Mines-Télécom Business School on eurooppalainen kauppakorkeakoulu, joka toimii Pariisissa ja Évryssa. IMT BS perustettiin Ranskassa vuonna 1979 ja.
Vuonna 2019 IMT BS oli 75th Financial Timesin Euroopan kauppakorkeakoulujen rankinglistalla.
IMT BS on kansainvälinen kolmoisakkreditointi (AMBA, CGE ja AACSB).
Lūmenwood

Lūmenwood on australialainen teknistä death metalia soittava yhtye Perthistä. Yhtye on perustettu 2019 ja koostuu mm. The Ritual Auran, Proliferationin, Wardaemonicin ja Profane Casketin jäsenistä. Yhtyeen debyytti-EP "Eldritch Rites" julkaistiin 12. kesäkuuta 2020. Yhtyeen nimi on viittaus Bloodborne -pelin "The Old Hunters"-lisäosasta löytyvään alueeseen, Lumenwood Gardeniin, kun taas "Eldritch Rites" viittaa H. P. Lovecraftin Cthulhu-mytologiaan.
Stalking Cat

Stalking Cat (oik. Dennis Avner, 1957 tai 1958 Michigan – 5. marraskuuta 2012 Tonopah, Nevada), tunnettu myös nimellä Catman, oli pitkälle menneestä kehonmuokkauksestaan kuuluisa yhdysvaltalaismies. Hänen tavoitteensa oli näyttää naarastiikeriltä, mitä varten hän kävi muun muassa 14 leikkauksessa.
Elämä.
Avner kasvoi michiganilaisessa pikkukaupungissa ja palveli Yhdysvaltain laivastossa sukellusveneen kaikuluotainteknikkona. Vuoden 1980 jälkeen hän muutti Kalifornian San Diegoon ja alkoi työskennellä tietotekniikan parissa. Samoihin aikoihin hän aloitti myös kehonmuokkauksensa.
Omien sanojensa mukaan Avner oli sekä lakota- että hurontaustainen ja pyrkimys muuttua hänen toteemieläimensä tiikerin näköiseksi on huronien perinteen mukaista. Lisänimen Stalking Cat hän kertoi saaneensa lapsena poppamieheltä.
Avner tapasi turritapahtumassa Tess Calhounin ja Rick Weissin, pariskunnan, josta tuli hänen pitkäaikaisia ystäviään. Kun nämä muuttivat vuonna 2005 työn perässä Washingtonin osavaltioon, Avner, joka oli itse tuolloin työtön, siirtyi asumaan yhteen heidän kanssaan.
Myöhemmin Avner muutti Nevadan Tonopahiin, jossa kuoli kotonaan 5.11.2012. Vahvistamattomien tietojen mukaan kyseessä olisi ollut itsemurha.
Muokkaukset.
Avnerin kehonmuokkauksiin sisältyi:
Lisäksi hän suunnitteli implantteja päänsä päälle tiikerinkorvien kiinnittämiseen. Suurimman osan operaatioista, joista 14 oli kirurgisia, teki phoenixilainen Steve Haworth.
Muokkausten laajuus sai osakseen myös kritiikkiä. Vuonna 2005 bioetiikan asiantuntija Glenn McGee sanoi Avnerin vaarantavan vakavasti terveytensä.
Viirupäämuura

Viirupäämuura ("Terenura maculata") on puumuuriin kuuluva lintulaji. Lajia tavataan Etelä-Amerikasta.
Koko ja ulkonäkö.
Viirupäämuura on pienikokoinen lintu ja kasvaa noin 10 cm pitkäksi. Sukupuolet muistuttavat pääosin toisiaan ulkonäöltään. Viirupäämuurakoiraan pää on valkoinen mustin raidon ja naaraan pää on kellertävä ja mustaraidallinen. Kurkussa ja rinnassa on myös mustia viiruja ja vatsa on väriltään vaalean keltainen. Lajin selkä on punaruskea ja siivet mustat. Viirupäämuura siivissä on kaksi valkoista raitaa.
Levinneisyys ja elinympäristö.
Viirupäämuuraa tavataan Brasilian kaakkoisrannikolta, Paraguaysta ja Argentiinan koilliskärjestä. Lajin elinympäristöä ovat kosteat trooppiset metsät ja niiden reunamaat, erityisesti tiheiköt. Lintu liikkuu pareittain ja voi liittyä sekaparviin. Viirupäämuuran ravintoa ovat hyönteiset.
Arne Maier

Arne Maier (s. 8. tammikuuta 1999 Ludwigsfelde) on saksalainen jalkapalloilija, pelipaikaltaan puolustava keskikenttäpelaaja. Hän edustaa Saksan Bundesliigassa pelaavaa Hertha Berliniä.
Maier nousi Hertha Berlinin junioreista edustusjoukkueeseen ensimmäisen kerran keväällä 2017 ja pääsi toukokuussa yhdessä bundesliigaottelussa kentälle. Kaudella 2017–2018 hän pelasi Bundesliigassa 17 ottelua ja Eurooppa-liigassa kolme ottelua. Kaudella 2018–2019 hän pelasi Bundesliigassa 24 ottelua mutta loukkaantuminen esti pelaamisen huhti-toukokuussa. Seuraavalla kaudella loukkaantuminen piti hänet sivussa marraskuun lopulle saakka, ja hän pelasi kauden aikana 14 bundesliigaottelua. Maaleja hän ei ole edustusjoukkueessa pelatessaan tehnyt.
Maier on pelannut Saksan eri nuorisomaajoukkueissa yli 40 ottelua. Hän pelasi Saksan välieriin yltäneessä joukkueessa alle 17-vuotiaiden EM-kilpailuissa 2016. Hän saavutti hopeaa alle 21-vuotiaiden EM-kilpailuissa 2019 ja teki maalin alkulohko-ottelussa Serbiaa vastaan mutta ei pelannut loppuottelussa.
Hutita veskijärv

Hutita veskijärv (myös "Utita veskijärv") on Virossa Võrumaalla Võrun kunnassa sijaitseva padottu järviallas. Vironkielinen sana "veski" tarkoittaa vesimyllyä. Mylly on rakennettu Võhandu jõgeen 123 kilometriä sen joensuusta. Võhandua kutsutaan täällä yleensä Pühajõeksi.
Maantietoa.
Järvi on 350 metriä pitkä, 100 metriä leveä, ja sen pinta-ala on 2,5 hehtaaria, johon luetaan mukaan molemmat saaret ja joiden yhteiseksi pinta-alaksi ilmoitetaan 0,38 hehtaaria. Saarten suuruus ja patojärven pinta-ala riippuu kuitenkin Võhandun vesitilanteesta, sillä saaret voivat jäädä kokonaan veden allekin. Sama koskee joessa esiintyville särkille, joiden välistä joki virtaa. Patoaltaan länsirantaan on erotettu maapadolla vesiallas, jonka tarkoitus ei ole selvinnyt. Järvialtaan itärannat ovat veteen laskeutuvaa metsäistä rinnemaata ja länsirannoilla ulottuu järven rantaan tasainen peltomaa ja sen yhteydessä olevat niittyt. Hutitan kulmakunta jää pääosin Võrusta tulevan maantien pohjoispuolelle.
Vesimylly.
Vesimylly lienee väärä sana nykyiselle pienvoimalalle, jolle on ilmoitettu 20 kilowatin kapasiteetti. Pato on luonteeltaan säännöstelypato ja vesi otetaan voimalaan sisälle padon länsipuolelta myllyrakennuksen alta ja se poistuu sieltä omaa poistokanavaa pitkin takaisin jokeen. Betonipadossa on kaksi säännöstelyaukkoa ja vedelle tulee pudotusta alle kaksi metriä. Ilmakuvien ja eräiden valokuvien perusteella padon itärantaan on rakennettu kalatie, jonka yhteys yläpuoliseen patoaltaseen on järjestetty tien alittavalla putkella.
Vesistösuhteita.
Hutita veskijärv kuuluu Võhandu jõen valuma-alueeseen, sillä se on rakennettu Võhandu jõgeen. Võhandu laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.
Matti Huutonen

Matti Huutonen (s. 8. lokakuuta 1975 Uurainen) on suomalainen meteorologi. Hän on kotoisin Höytiältä, Uuraisilta ja on opiskellut meteorologiksi Helsingin yliopistossa, josta valmistui vuonna 2007 filosofian maisteriksi.
Huutosen työura meteorologian parissa alkoi Ilmatieteen laitoksella vuonna 1999 kesätyöntekijänä ja jatkui myöhemmin yliopisto-opintojen ohella eri tehtävissä. Huutonen siirtyi vuonna 2004 Yleisradiolle, jossa hän on toiminut vuodesta 2004 alkaen tv-meteorologina.
Vuonna 2019 Huutonen valittiin Vuoden Matiksi.
TT Games

TT Games on brittiläinen holdingyhtiö ja Warner Bros. Interactive Entertainmentin tytäryhtiö. Yhtiö perustettiin vuonna 2005 yhdistämällä Traveller’s Tales ja Giant Interactive (nykyään TT Games Publishing).
Tytäryhtiöt.
Traveller’s Tales.
Traveller’s Talesin perusti Jon Burton ja Andy Ingram vuonna 1989 Knutsfordissa, Cheshiressa.
TT Games Publishing.
TT Games Publishing perustettiin nimellä Giant Interactive vuonna 2004 Tom Stonen ja Jonathan Smithin toimesta. Giant Interactive otti julkaisutoiminnan vastuulleen Traveller’s Talesin "" -videopeliin, joka oli aiemmin Lego Interactiven vastuulla. Myöhemmin Traveller’s Tales osti Giant Interactiven huhtikuussa 2005, ja ne yhdessä perusti TT Gamesin. Tämän seurauksena Giant Interactivesta tuli TT Games Publishing.
TT Fusion.
TT Fusion perustettiin nimellä Embryonic Studios vuonna 2005 Nick Elmsin toimesta. Traveller’s Tales ilmoitti ostavansa studion tammikuussa 2007, jolloin Embryonic työllisti 20 ihmistä.
TT Animation.
TT Animation on animaatiostudio elokuville ja televisio-ohjelmille, jota johtaa Jocelyn Stevenson. Studio tuotti elokuvan "", joka julkaistiin toukokuussa 2013.
Playdemic.
Playdemic perustettiin vuonna 2010. TT Games ilmoitti helmikuussa 2017 ostavansa Playdemicin työskentelemään Lego-mobiilipelien pariin. Tuolloin yhtiöllä oli 33 työntekijää.
TT Odyssey.
TT Games ilmoitti mobiilipelistudion perustamisesta 30. tammikuuta 2018, joka sijaitsee Brightonissa. Saman vuoden maaliskuussa studio nimettiin TT Odysseyksi.
Seututie 531

Seututie 531 on Pohjois-Savossa kulkeva seututie. Tie kulkee Suonenjoen Salmisesta Leppävirran Kotalahteen. Seututie on noin 20 kilometriä pitkä ja tie on myös tärkeä tieyhteys Suonenjoen ja Leppävirran välillä.
Räägu veskijärv

Räägu veskijärv on Virossa Võrumaalla Võrun kunnassa sijaitseva padottu järviallas. Vironkielinen sana "veski" tarkoittaa vesimyllyä. Mylly on rakennettu Võhandu jõgeen 119 kilometriä sen joensuusta. Võhandua kutsutaan täällä yleensä Pühajõeksi.
Maantietoa.
Patojärvi on 270 metriä pitkä, 70 metriä leveä, ja sen pinta-ala on 0,9 hehtaaria johon luetaan mukaan saari, jonka pinta-ala on 0,1 hehtaaria. Saaressa sijaitsee rakennus. Paikalla on sijainnut vesimylly, josta on ilmakuvien perusteella jäljellä vain kivijalka. Myös pato on purettu ja sen tilalle on rakennettu kivinen koski ja joen ylittää alajuoksulle rakennettu uusi silta. Ei ole tiedossa, onko ylettyykö koskenniska samalle korkeudelle kuin pato. Jos se jää matalammalle, voidaan oikeutetusti sanoa, ettei patojärveä enää ole.
Vesistösuhteita.
Räägu veskijärv kuuluu Võhandu jõen valuma-alueeseen, sillä se on muodostettu jokeen rakennetulla padolla. Võhandu jõgi laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.
Vilander

Vilander on muun muassa seuraavien suomalaisten henkilöiden sukunimi:
Tittelipainos

Tittelipainos on kirjasta julkaistu painos, joka sisältää edellisen painoksen tekstin, usein painoksen jäännöserän, mutta nimiösivu on painettu uudestaan uusin tiedoin, niin että vuosiluku ja julkaisija voivat olla toiset kuin alkuperäispainoksen julkaisussa. Esimerkiksi Isak Julin on julkaissut 1912 Jack Londonin novelletin " The Call of the Wild" tittelipainoksena Kössi Kaatran alun perin 1907 julkaisemasta F. Davidsonin suomennoksesta "Erämaan ääni".
Leevi veskijärv

Leevi veskijärv (myös "Leevi paisjärv") on Virossa Põlvamaalla Räpinan kunnassa Leevissä sijaitseva padottu järviallas. Vironkielinen sana "veski" tarkoittaa vesimyllyä. Entiseen myllyyn liittynyt pato on rakennettu Võhandu jõgeen 60 kilometriä sen joensuusta. Võhandua kutsutaan täällä yleensä Võo jõeksi.
Maantietoa.
Patojärvi on 870 metriä pitkä, leveimmillään se on 50 metriä, ja sen pinta-ala on 2,7 hehtaaria. Sen kapeudesta päätellen patoaminen laajentaa joen uomaa vain hieman, joten joki lienee täällä jyrkkärinteinen. Järvimäinen osuus joesta sijaitsee Leevin kylän taajamassa ja sen rannoille on rakennettu tiheästi asuntoja.
Vesivoimalaitos.
Paikalla on aiemmin toiminut vesimylly, jonka toiminnan on mahdollistanut jokeen rakennettu kiinteä pato. Vuonna 2001 valmistui pieni jokivoimalaitos, jolla pyrittiin toimittamaan sähköenergiaa koko Leevin kylälle. Sen kapasiteetti on 200 kilowattia (kW eli 0,4 megawattia, MW). Sähköä tuotetaan neljällä vesiturbiinilla, joiden tehot ovat keskimäärin 25 kW. Tuotantomäärät riippuvat voimakkaasti joen vesitaloudesta. Esimerkiksi kevättulvan aikana voidaan saavuttaa 300–400 kilowatin kapasiteetti, mutta kesää kohti sähköenergian tuotanto putoaa 40–50 kilowattiin. Joskus joessa ei virtaa kuivuuden takia ollenkaan vettä.
Kolmiaukkoinen ja betoninen säännöstelypato toimii manuaalisesti lisättävien vaakalautojen avulla. Vesi otetaan sisään voimalarakennukseen padon oikealta puolelta ja johdetaa vesiturbiineihin, jotka sijaitsevat pienessä rakennuksessa hieman alempana. Käytetty vesi poistuu turbiineista omaan poistokanavaan, joka yhtyy jokeen alempana 150 metrin päässä. Kylästä alkava postitie ylittää joen omaa siltaa pitkin padon ja voimalan välistä. Vesivoimalaitoksen rakentamisluvassa on ehto, joka pakottaa rakentamaan kalatien kiinteän padon ohitse.
Vesistösuhteita.
Leevi veskijärv kuuluu Võhandu jõen valuma-alueeseen, sillä se on muodostettu patoamalla joki. Patoaltaaseen on johdettu yksi pelto- ja metsäoja. Järven valuma-alueen pinta-ala on 840 neliökilometriä, josta suurin osa muodostuu Võhandun joen valuma-alueesta. Võhandu laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.
Indonesian kansallinen terveyden tutkimus- ja kehityslaitos

Indonesian kansallinen terveyden tutkimus- ja kehityslaitos (, , lyhennys NIHRD) on Indonesian pääkaupungissa Jakartassa sijaitseva, vuonna 1975 perustettu valtiollinen kansanterveyden tutkimuslaitos ja viranomainen.
Indonesian kansallinen terveyden tutkimus- ja kehityslaitos oli keskeisessä asemassa kevään ja alkukesän 2020 aikana COVID-19-taudin havaitsemisessa ja vastaisessa työssä Indonesiassa.
József Lévay

József Lévay (1825 Sajószentpéter, Unkari – 1918 Miskolc, Unkari) oli unkarilainen runoilija ja kääntäjä. Hän oli vuodesta 1852 unkarin ja latinan kielten opettaja Miskolczin lukiossa, vuodesta 1865 Borsodin komitaatin ylinotaari, 1894–1895 saman komitaatin ali-ispaani. Hän on julkaissut runokokoelmia 1852, 1856 ja 1898, unkarintanut viisi Shakespearen draamaa sekä Richard Burnsin runoelmat (1892). Lévayn lyyriset runot ovat koruttomia, luonnollisia, tunnelmallisia ja kielimuodoltaan kauniita.
Lévay pani suurta painoa muodon täydellisyydelle. Hänen runoudellaan on yhtäläisyyksiä Burnsin kanssa. Tunnetuimpia ovat hänet myöhäisellä iällään kirjoittamansa runot. Hän oli vuodesta 1862 Kisfaludy-seuran ja vuodesta 1863 Unkarin tiedeakatemian jäsen.
Yhdystie 5572

Yhdystie 5572 on Pohjois-Savossa kulkeva yhdystie. Tie kulkee Pielaveden Uitonsillasta Pielaveden taajaman eteläosan kautta seututielle 561. 
Entisen Suomen presidentin Urho Kekkosen synnyinkoti Lepikon torppa sijaitsee yhdystien varrella. Myös yhdystie on nimetty hänen mukaansa.
Nopeusrajoitus tiellä on 60 tai 80 kilometriä tunnissa, paikasta riippuen. Keskivuorokausiliikenne tiellä oli vuonna 2010 noin 2 000 autoa/vuorokausi.
Maailman paras golftekniikka

Maailman paras golftekniikka () on vuonna 1996 ilmestynyt Malcolm Campbellin kirja golftekniikoista. Teoksessa on yli 500 ohjetta ja 1 000 kuvaa. Kirjan ovat suomentaneet Janne ja Timo Tarmio, ja se on ilmestynyt ensimmäisen kerran suomeksi Gummeruksen kustantamana vuonna 1997.
Ross 128

Ross 128 (Gliese 447) on punainen kääpiötähti, jonka etäisyys on 11,007 valovuotta. Siten se on yksi Aurinkoa lähimmistä tähdistä. Ross 128 on muuttuva flare-tähti, mutta ei niin aktiivinen kuin nuoremmat flare-tähdet
Ross 128:lta on löydetty eksoplaneetta.
Tähti.
Näennäinen kirkkaus mV 13.53. Spektrityyppi M 4V Absoluuttinen kirkkaus 13,5. 
Planeetta.
Planeetta on havaittu spektroskoopilla säteisnopeusmenetelmällä.
Ross 128 b
Massa "m" sin"i" = 1.35 "M"⊕, 1%:lla yli 4 Maan massaa.
Kiertoaika 9,9 päivää
Etäisyys keskustähdestä 0,0496 AU
Eksentrisyys 0,12
Wahlman

Wahlman on muun muassa seuraavien suomalaisten henkilöiden sukunimi:
Ansaripirkko

Ansaripirkko eli amerikankilpikkäpirkko eli amerikanleppäpirkko ("Cryptolaemus montrouzieri") on leppäpirkkojen heimoon kuuluva hyönteislaji. Aikuisen ansaripirkon selkä on väriltään ruskeanmusta ja pää sekä peitinsiipien kärjet oranssinruskeat. Aikuinen ansaripirkko on kooltaan 3-4 mm ja täysikokoinen toukka 1,3 cm. Toukka kuoriutuu 8 päivässä ja kasvaa noin 2 viikossa yli senttimetrin mittaiseksi. Aikuinen ansaripirkko voi elää ravintotilanteesta riippuen jopa 2 kuukautta, jona aikana lajin naaras voi munia 400-500 munaa.
Ansaripirkkoa voidaan käyttää kasvihuoneissa ympärivuotisesti biologisessa torjunnassa. Lajilla torjumaan erityisesti villakilpikirvoja kuten villakilpikkää. Yksi ansaripirkko voi syödä elinaikanaan jopa 300 villakilpikirvaa. Ansaripirkolle kelpaavat villakilpikirvojen eri kehitysasteet. Laji saalistaa myös monipuolisesti muita hyönteislajeja.
Ansaripirkkoa esiintyy laajasti eri puolilla maapalloa. Laji on alun perin lähtöisin Australiasta. Ansaripirkkoa ei esiinny Suomen luonnossa, sillä sen kylmänkestävyys ei riitä kasvihuoneiden ulkopuoliseen elämään luonnossa eikä se siten pysty talvehtimaan.
Hako

Hako on muun muassa seuraavien suomalaisten henkilöiden sukunimi:
Olli Isotalo

Olli Pekka Isotalo (s. 1959) on suomalainen yritysjohtaja. Isotalo on toiminut Neleksen toimitusjohtajana vuodesta 2020.
Isotalo toimi Patrian toimitusjohtajana vuosina 2016–2019.
Vakoojat valepuvuissa

Vakoojat valepuvuissa ("Spies in Disguise") on yhdysvaltalainen vuonna 2019 ensi-iltansa saanut Blue Sky Studiosin tuottama ja 20th Century Foxin esittämä tietokoneanimaatioelokuva. Sen äänirooleissa esiintyvät Will Smith, Tom Holland, Karen Gillan, Rashida Jones, DJ Khaled, Ben Mendelsohn ja Masi Oka. Elokuva sai ensi-iltansa Yhdysvalloissa 25. elokuuta 2019 ja Suomessa 31. tammikuuta 2020.
Ääninäyttelijät.
Suomenkielisen version sivurooleista vastaavat Roni Vesala, Markus Niemi, Petri Hanttu, Peter Kanerva, Katja Aakkula, Jenni Sivonen, Ilmari Arnkil, Jussi Lundelin, Mira Mörsky, Susanna Enäsuo, Veronica Rossi ja Markus Degerman. Ohjauksesta ja äänityksestä vastaa Markus Degerman.
Ferdinand (elokuva)

Ferdinard on yhdysvaltalainen vuonna 2017 valmistunut Blue Sky Studiosin tuottama ja 20th Century Foxin esittämä tietokoneanimaatioelokuva. Sen äänirooleissa esiintyvät John Cena, Kate McKinnon, David Tennant, Anthony Anderson, Gabriel Iglesias, Boris Kodjoe, Miguel Ángel Silvestre, Raúl Esparza, Jerrod Carmichael, Gina Rodríguez, Daveed Diggs, Bobby Cannavale, Sally Phillips, Flula Borg ja Karla Martínez.
Juoni.
Kun Ferdinand-härkää luullaan vaaralliseksi, se pakotetaan härkätaisteluun vastoin omaa tahtoaan. Palatakseen kotiin se kokoaa joukon mukaansa seikkailuun, joka osoittaa, ettei ketään saa arvioida ulkokuoren perusteella.
George Henry Lewes

George Henry Lewes (1817–1878) oli englantilainen kirjailija.
Lewes tutustui kaksivuotisen Saksassa oleskelunsa aikana (1838–1839) Saksan yhteiskunnalliseen ja kirjalliseen elämään. Palattuaan kotimaahan hän työskenteli elämäkerrallisena novellistina, näytelmäkirjailijana ja luonnontutkijana sekä useiden aikakauskirjojen avustajana. Hän perusti 1850 yhdessä Thornton Leigh Huntin kanssa "The Leader" -lehden, jonka kirjallisuustoimittajana hän työskenteli vuoteen 1854. Vuonna 1865 hän perusti "Fortnightly Review’n".
Tunnetuin Lewesin elämäkerrallisista teoksista on, puutteistaan huolimatta, miellyttävä "The life and works of Goethe" (1855). Muita Lewesin merkittäviä teoksia ovat "A biographical history of philosophy" (1845–1846), "Seaside studies" (1858), "Physiology of common life" (1860), "Problems of life and mind" (1874–1879). Lisäksi Lewes on kirjoittanut romaaneja ja näytelmiä.
Fribourgin yliopisto

Fribourgin yliopisto (, , UNIFR) on kaksikielinen, ranskan- ja saksankielinen, julkinen yliopisto Keski-Sveitsissä. Yliopiston toiminta on Fribourgin kantonin vastuulla. Oppilaitos perustettiin alun perin jesuiittakouluksi vuonna 1582. Yliopistossa on 10 000 opiskelijaa ja viisi tiedekuntaa.
Tiedekunnat.
Yliopiston tiedekunnat ovat:
Opiskelijat ja henkilökunta.
Vuonna 2019 yliopistossa oli 10 087 opiskelijaa. Heistä oli naispuolisia 61 prosenttia. Opiskelijoista 85 prosenttia oli sveitsiläisiä, eniten Fribourgin kantonista 2 469 (24 %). Opiskelijoista oli ranskankielisiä 45 prosenttia, saksankielisiä 34 prosenttia, italiankielisiä 10 prosenttia ja muunkielisiä 11 prosenttia.
Henkilökuntaa yliopistolla oli vuonna 2019 yhteensä 2 040, täysaikaisiksi muutettuna 1 215 henkilötyövuotta.
Kampukset.
Yliopistolla on Fribourgin keskusta-alueella neljä kampusta, "Miséricorde", "Pérolles", "Beauregard" ja "Regina Mundi", sekä kymmenen pienempää toimipaikkaa.
Taloustietoja.
Vuonna 2018 yliopiston kulut olivat 295 milj. Sfr. Toiminnan rahoittajat olivat Fribourgin kantoni (33 %), liittovaltio (31 %) ja muut kantonit (22 %). Seitsemäsosa tuloista (14 %) tuli muualta kuten opiskelumaksuista, tilaustöistä ja palvelumyynnistä.
Vertailua.
Fribourgin yliopisto on maailmanlaajuisissa vertailuissa 2010-luvulla luokiteltu sijoille 200–600.
Rafael Pippingsköld

Rafael (Rafaël) Pippingsköld (11. toukokuuta 1859 Kajaani – 24. syyskuuta 1931) oli asemapäällikkö, joka on saanut ainoana Suomessa 1. luokan liikennetarkastajan arvonimen, vuonna 1925. 
Pippingsköldin vanhemmat olivat piirilääkäri A. P. Pippingsköld ja Karin Nyman ja puoliso vuodesta 1884 Ellen Josefina Dickström. Pippingsköld toimi sähköttäjänä Toijalan asemalla 1878–1884, asemapäällikkönä Liedossa vuodesta 1884, Orivedellä vuodesta 1889, Toijalassa vuodesta 1897 ja Porissa vuodesta 1908. Hän oli Akaan kuntakokouksen esimies 1899–1902 ja Porin kaupunginvaltuuston puheenjohtaja 1915–1918.
Oomi

Oomi Oy eli Oomi Energia on vuonna 2020 perustettu energiapalveluyhtiö, jonka perustajina ovat Vantaan Energia, Lahti Energia, Pori Energia, Oulun Seudun Sähkö sekä Oulun Sähkönmyynti Oy ja sen osakkaat: Oulun Energia, Tornion Energia, Haukiputaan sähköosuuskunta, Raahen Energia, Rantakairan Sähkö, ja Tervolan Energia ja Vesi.
Oomi myy sähkösopimuksia niin kuluttaja- kuin yritysasiakkaille. Oomin kotipaikka on Vantaa, mutta sillä on lisäksi toimipisteet Kouvolassa, Porissa, Tampereella ja Oulussa. Oomi myy tuotteita ja palveluitaan kaikkialle Suomeen.
Oomi Energia on yksi Suomen suurimmista sähkönmyyntiyhtiöistä. Oomilla on yli 500 000 asiakasta.
Alexander Wasastjerna

Gustaf Alexander Wasastjerna (19. tammikuuta 1859 Tampere – 1. elokuuta 1943 Nurmo) oli agronomi, joka on saanut ainoana Suomessa itsenäisyyden aikana maatalousneuvoksen arvonimen. 
Alexander Wasastjernan vanhemmat olivat tehtailija Gustaf August Wasastjerna ja Hedvig Matilda Donner. Wasastjerna tuli ylioppilaaksi Vaasassa ja valmistui agronomiksi Mustialasta 1881. Hän oli tilanomistaja Nurmossa. Maatalousneuvoksen arvonimen Wasastjerna sai vuonna 1918.
Tilanomistaja, valtiopäivämies Gustaf Albin Wasastjerna oli Alexander Wasastjerman veli.
Cornelia Levetzow

Cornelia Frederikke Juliane Victorine Levetzow, myös: Lewetzow ja Lewezau (1836–1921) oli tanskalainen kirjailija. Salanimellä J. hän julkaisi suuren joukon kertoelmia, joista tunnetuin on "En ung piges historie". Joitakin kertomuksia on suomennettu. Kertomusten kristillis-siveellinen henki ja koruton esitystapa teki niistä suosittuja myös Suomessa.
Maier

Maier on muun muassa seuraavien henkilöiden sukunimi:
Seututie 381

Seututie 381 on Etelä-Savossa kulkeva seututie. Tie kulkee Mäntyharjulta Kaurialle lähelle Mikkelin Suomenniemeä. Tien kautta Mäntyharjulta pääse sujuvasti valtateille 15 ja 13. Tien pituus on noin 32 kilometriä.
Frans Wilhelm Laine

Frans Wilhelm (Vilhelm) Laine (21. marraskuuta 1860 Rauma – 27. marraskuuta 1930 Helsinki) oli suomalainen merikapteeni ja merenkulun opettaja, joka sai merenkulkuneuvoksen arvonimen vuonna 1920. 
Henkilöhistoria.
Laine lähti merille jo 14-vuotiaana, perämiehen tutkinnon hän suoritti 1885 ja merikapteenin, höyrylaivanpäällikön ja laivanmittaajan tutkinnot 1889. Vuonna 1899 Laine siirtyi merenkulun opettajaksi, hän oli Rauman merikoulun apuopettaja 1899–1900, vakinainen toinen opettaja 1900–1916, ensimmäinen opettaja 1916–1918 ja oppilaitoksen rehtori 1918–1920. Myös liike-elämässä jo vuodesta 1900 toiminut Laine oli Suomen Valtamerentakaisen Kauppa -yhtiön johtaja vuodesta 1920. Hänellä oli useita merenkulkualan luottamustehtäviä ja hän toimi myös muun muassa Rauman kaupunginvaltuutettuna ja valtuuston puheenjohtajana.
Sledgehammer Games

Sledgehammer Games on yhdysvaltalainen pelitalo, jonka perusti Glen Schofield ja Michael Condrey vuonna 2009. Yhtiö on Activisionin tytäryhtiö, ja pääkonttori sijaitsee Foster Cityssä, Kaliforniassa. Studio tunnetaan pelistä "", joka on kehitetty yhdessä Infinity Wardin kanssa, kuin myös studion itse kehittämistä peleistä "," " sekä ".
Historia.
Sledgehammer Gamesin perustajat Glen Schofield ja Michael Condrey tapasivat toisensa Electronic Artsilla vuonna 2005, kun he työskentelivät "From Russia with Love" -videopelin parissa. Schofield oli pelin vastaava tuottaja ja Condrey ohjaaja. Yhteistyö jatkui myös "Dead Space" -peliin, joka julkaistiin vuonna 2008.
Perustettuaan Sledgehammer Gamesin heinäkuussa 2009, Schofield ja Condrey tekivät Activiosionille ehdotuksen: he yrittäisivät toistaa saman menestyksen kuin Dead Space -pelissä, mutta vain uudella "Call of Duty" -pelillä, joka olisi kolmannen persoonan ammuntapeli. Activision mietti ehdotusta viikkoja, kunnes Activision Blizzardin toimitusjohtaja Bobby Kotick tarjosi studiolle paikkaa Activisionin tytäryhtiöksi, jonka Schofield ja Condrey hyväksyivät.
Helmikuussa 2018 Sledgehammer Gamesin perustajat Glen Schofield ja Michael Condrey jättivät studion, mutta jäivät kuitenkin työskentelemään Activisionille.
Toukokuussa 2020 ilmoitettiin, että Sledgehammer Gamesilla on noin 200 työntekijää, ja oli suunnittelemassa palkkaavansa 100 uutta työntekijää vuonna 2021. Elokuussa 2021 yhtiöllä oli 450 työntekijää.
Seututie 420

Seututie 420 on Etelä-Savossa kulkeva seututie. Tie kulkee Mäntyharjun keskustan pohjoispuolelta Mikkelin Ristiinan Rahikkalaan. Vihreän kullan kulttuuritie kulkee seututiellä 420 Mäntyharjun ja Ristiinan välillä.